પાંચ વર્ષથી રાજ્યમાં ખેલ મહાકુંભનું આયોજન હાથ ધરીને ખેલાડીઓને પ્રોત્સાહિત કરવાનો આ પ્રયાસ સારો છે, પરંતુ ખેલ મહાકુંભ પૂરો થતાં જ શાળા-કૉલેજ સ્તરે રમત પ્રવૃત્તિઓ પર પડદો પડી જાય છે. ખેલ મહાકુંભના ર૦૧૦થી ર૦૧૪ના આંકડા જોતાં જણાયું કે, દર વર્ષે નોંધણી કરાવનારા અને વાસ્તવિક રીતે રમનારા ખેલાડીઓનો તફાવત લાખોનો હોય છે. તંત્ર કે શાળાકીય સ્તરેથી દબાણ થતાં ખેલાડીઓ રજિસ્ટ્રેશન તો કરાવી દે છે, પરંતુ રમતમાં ભાગ લેતાં નથી. ર૦૧૪માં ૩પ,૬ર,પપ૯ રજિસ્ટ્રેશન સામે ર૮,પપ,૯૪૭ ખેલાડીઓએ જ ભાગ લીધો હતો. ર૦૧૩માં પણ રજિસ્ટ્રેશન બાદ ભાગ ન લેનારા ખેલાડીઓની સંખ્યા મોટા પ્રમાણમાં હતી. ચાલુ વર્ષે સરકારે પ૦ લાખ લોકોના રજિસ્ટ્રેશનનો અંદાજ મૂક્યો છે.